stanford-oval/wikipedia huggingface dataset:
EchoStar XXIII
Laukaisuajankohdan kehitys ja valmistelut

EchoStar XXIII:n laukaisun oli alun perin tarkoitus tapahtua vuoden 2016 kolmannella neljänneksellä, mistä sitä lykättiin ensin neljänteen ja myöhemmin seuraavan vuoden tammikuuhun. Laukaisun oli marraskuun 2016 tilanteessa tarkoitus tapahtua 8. tai 9. tammikuuta 2017 Kennedy Space Centerin laukaisukompleksi 39A:lta. Satelliitin oli tarkoitus olla seuraava SpaceX:n laukaisema hyötykuorma joulukuulle 2016 suunnitellun Iridium NEXT -laukaisun jälkeen, joka oli ensimmäinen laukaisu sitten syyskuussa 2016 sattuneen AMOS-6-räjähdyksen. Iridium-laukaisu viivästyi kuitenkin lopulta tammikuulle, mikä lykkäsi myös EchoStar XXIII:n laukaisun helmikuun puolelle. Laukaisu päätettiin vielä tämän jälkeen siirtää Kansainvälisen avaruusaseman CRS-10-rahtilento siirrettiin tammikuun lopulla EchoStar XXIII:n edelle, mikä lykkäsi laukaisua edelleen helmikuun lopulle ja siitä edelleen 12. maaliskuuta.
Raketti rullattiin laukaisualustalle ja nostettiin pystyasentoon ensimmäisen vaiheen maakoekäyttöä varten 7. maaliskuuta. Koekäyttö siirtyi päivällä, mutta sitä ei saatu toteutettua 8. maaliskuutakaan. Raketti pidettiin vaakatasossa SpaceX:n henkilönostimeen nousseiden työntekijöiden tutkiessa sitä. Raketti nostettiin jälleen päivää myöhemmin pystyasentoon, mutta koekäyttö saatiin toteutettua vasta seuraavana päivänä. Raketti laskettiin koekäytön jälkeen takaisin vaaka-asentoon ja rullattiin laukaisukompleksin reunalla sijaitsevaan HIF-rakennukseen, missä sen nokalle kiinnitettiin nokkakartioon asennettu EchoStar XXIII. Maakoekäytön lykkäykset olivat ennakoineet jo 8. maaliskuuta lennon siirtymistä. Näin tapahtuikin, kun lentoa lykättiin niiden jälkeen 14. maaliskuuta suunniteltuun vara-aikaikkunaan.
Laukaisu

Raketti rullattiin jälleen 13. maaliskuuta alustalle ja nostettiin pystyyn, tällä kertaa varsinaista laukaisua varten. Sää ei ollut suotuisa 14. maaliskuuta kello 5.34 auenneeseen kahden ja puolen tunnin aikaikkunaan suunnitellulle lennolle, sillä vaikka sadepilvet siirtyivät laukaisupaikalta, pysyivät sekä maanpinnan tason tuulet että ylätuulet liian voimakkaina. Laukaisuyritys keskeytettiin 40 minuuttia ennen suunniteltua lentoonlähtöä, minkä jälkeen raketti tyhjennettiin ajoaineistaan.
Laukaisuikkuna siirtyi kahdella päivällä 16. maaliskuuta, jolloin sää oli huomattavasti suotuisampi; ilmavoimien arvion mukaan se olisi riittävän hyvä rakettilaukaisulle 90 prosentin todennäköisyydellä. Raketti ja satelliitti odottivat kahden päivän lykkäyksen ajan laukaisualustalla.
Laukaisu tulee olemaan yli vuoteen ensimmäinen Falcon 9 -raketin laukaisu, jolla ei yritetä ensimmäisen rakettivaiheen laskeutumista. EchoStar XXIII on massaltaan niin suuri satelliitti, että laukaisu geostationaariselle siirtoradalle vaatii koko Falcon 9 Full Thrust -raketin suorituskyvyn, eikä ensimmäisen vaiheen laskeutumista varten jää näin ollen polttoainetta. Raketissa ei olekaan tästä syystä edellisillä lennoilla käytettyjä laskutelineitä.
Aiheesta muualla

Kuvia tai muita tiedostoja aiheesta EchoStar XXIII -satelliitin laukaisu Wikimedia Commonsissa
Elvis kiertueella

| Elvis kiertueella> Elvis on Tour |
| --- | --- |

Ohjaaja:  Robert Abel Pierre Adidge
Käsikirjoittaja:  Robert Abel Pierre Adidge
Tuottaja:  Robert Abel Pierre Adidge
Säveltäjä:  Elvis Presley
Pääosat:  Elvis Presley
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  1972
Kesto:  93 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Elvis kiertueella on Elvis Presleyn toinen konserttielokuva, joka palkittiin parhaan dokumentin Golden Globella vuonna 1973.
»"My daddy had seen a lot of people who played guitars and stuff that didn't work. So he told me, you should make up your mind about either playing guitar or being an electrician. I never saw a guitar player that was worth a damn."» 
(Elvis Presley, elokuvan aloitussanat Elvis kiertueella)
Aiheesta muualla

Elvis kiertueella Internet Movie Databasessa (englanniksi)
Edith Baird

Edith Elina Helen Baird (22. helmikuuta 1859 Brixton, Englanti – 1. helmikuuta 1924 Paignton, Englanti) oli brittiläinen tehtäväshakin laatija. Hänen vanhempansa, kaksi veljeään ja sisarensa olivat kaikki joko shakinpelaajia tai tehtävänlaatijoita. Baird itse laati yli kaksi tuhatta tehtävää. Hän julkaisi kokoelman Seven Hundred Chess Problems vuonna 1902. Baird julkaisi myös toisen kirjan nimeltä The Twentieth Century Retractor vuonna 1907.
Julkaisuissaan Baird viittasi itseensä tavallisesti nimellä Mrs. W. J. Baird.
Duetot

| Duetot Paula Koivuniemi |
| --- | --- | --- |

Studioalbumin tiedot
 Julkaistu:  21. lokakuuta 2016 (CD, digitaalinen lataus)  25. marraskuuta 2016 (LP) 
 Formaatti: CD, LP, digitaalinen lataus
 Tuottaja(t): Leri Leskinen
 Tyylilaji: iskelmä, pop
 Kesto: 34.04
 Levy-yhtiö: Warner Music Finland
Listasijoitukset
  Suomen virallinen albumilista: 2.
Paula Koivuniemen muut julkaisut
| Kun joulu on 2013 | Duetot 2016 | Elämästä 2018 |
Singlet albumilta Duetot
 ”Tänään lähtee” Julkaistu: 26. elokuuta 2016  ”Oma tie” Julkaistu: 23. syyskuuta 2016
Duetot on suomalaislaulajan Paula Koivuniemen 21. lokakuuta 2016 julkaistu albumi, jolla hän duetoi yhdeksän eri suomalaisen miesartistin kanssa. Albumi nousi ensimmäisellä listaviikollaan Suomen virallisen albumilistan 11. sijalle. Albumi putosi listalta viiden viikon jälkeen, mutta palasi takaisin vuoden 2017 toisella viikolla listan toiselle sijalle.
Albumin teosta esitettiin 6. tammikuuta 2017 Yle TV1 -kanavalla Mape Morottajan ohjaama dokumentti Paula Koivuniemi @studio. Morottaja seurasi albumin tekoa puolentoista vuoden ajan. Dokumentin ensilähetystä seurasi kanavalla 488 000 katsojaa.
Albumin ensimmäisenä singlenä julkaistiin Elastisen kanssa duetoitu ”Tänään lähtee” -kappale. Toinen single, jolla on mukana Toni Wirtanen, julkaistiin 23. syyskuuta 2016.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Eilen kun mä tiennyt en (feat. Vesa-Matti Loiri)  | Charles Aznavour, Reino Bäckman | 3.57 |  |  |  |  |  |  |
| 2. | Oma tie (feat. Toni Wirtanen)  | Leri Leskinen, Matti Mikkola, Toni Wirtanen | 3.39 |  |  |  |  |  |  |
| 3. | Tänään lähtee (feat. Elastinen)  | Leskinen, Joonas Angeria, Mariska, Elastinen | 3.09 |  |  |  |  |  |  |
| 4. | Entiselle rakastetulle (feat. Jari Sillanpää)  | Mikkola, Jesper Anderberg, Felix Rodriguez, Mariska | 4.39 |  |  |  |  |  |  |
| 5. | Mieto väkevä (feat. Tuure Kilpeläinen)  | Tuure Kilpeläinen | 3.28 |  |  |  |  |  |  |
| 6. | Kaikki kasvot rakkauden (feat. Samuli Edelmann)  | Aznavour, Arto af Hällström | 3.15 |  |  |  |  |  |  |
| 7. | Askel askeleelta (feat. Lauri Tähkä)  | Lauri Tähkä, Sinikka Svärd | 3.44 |  |  |  |  |  |  |
| 8. | Onni on tässä (feat. Pate Mustajärvi)  | Leskinen,Samuli Laiho | 3.41 |  |  |  |  |  |  |
| 9. | Famous Blue Raincoat (feat. Michael Monroe)  | Leonard Cohen | 5.19 |  |  |  |  |  |  |
Arvostelut

Eeva:
Helsingin Sanomat:
Savon Sanomat:
Aiheesta muualla

Albumin teosta kertova Paula Koivuniemi @studio -dokumentti Yle Areenassa
East Coast hip hop

KRS-One
DJ Premier on arvostettu DJ ja tuottaja
East Coast hip hop (suomeksi itärannikon hip hop) on rap-musiikin alagenre, joka on syntynyt Bronxissa, New Yorkissa 1970-luvun alkupuolella. Lajin kulta-aikaa oli 1990-luku. Lajia kutsutaan usein rapin ensimmäiseksi ja alkuperäiseksi muodoksi.
Historia > Synty

East Coast hip hopia kutsutaan usein New Yorkin räpiksi, sillä se on syntynyt New Yorkissa, pääosin nuorison järjestämissä juhlissa, Bronxissa 1970-luvulla.
Lajin ensimmäisiä artisteja olivat muun muassa DJ Kool Herc, Run-D.M.C ja Sugarhill Gang, jotka olivat uraaurtavia merkkihenkilöitä hip hopin syntyessä.
Hip hopin kehittyessä rap-artistejen mukaan ryhtyi myös rap-ryhmiä kuten De La Soul ja A Tribe Called Quest, joiden työn myötä genren biitit ja sanoitukset kehittyivät.
Historia > Länsirannikon hip hopin nousu

1980-luvulla länsirannikon hip hop alkoi nousta muun muassa N.W.A:n ja Dr. Dren albumien tultua myyntiin, ja alkoi myydä suurille massoille enemmän kuin itärannikon rap.
Vaikka G-funk olikin rapin hallitseva genre 1990-luvulla, East Coast hip hop oli vielä tärkeä osa hip hopin musiikkikulttuuria, muun muassa sellaisten artistejen kuten Gang Starr, Pete Rock ja myöhemmin Nas hallitsemana.
Tunnettuja East Coast hip hop -artisteja

J. Cole
Nas
Wu-Tang Clan
Mobb Deep
Gang Starr
DJ Premier
AZ (artisti)
The Notorious B.I.G.
Big Punisher
Big L
50 Cent
Eric B. & Rakim
Slick Rick
Joey Badass
KRS-One
DJ Kool Herc
Grandmaster Flash
Melle Mel
Pete Rock
Foxy Brown
Lil’ Kim
Run-D.M.C.
Redman
Big Daddy Kane
Fat Joe
Jay Z
Eminem
ERT1

| ERT1 |
| --- | --- |

Omistaja:  ERT
Kuvaformaatti:  16:9 (576i, SDTV)
Katsojaosuus:  6,3 % (2021, Nielsen)
Maa:  Kreikka
Kieli:  kreikka
Näkyvyysalue:  koko maa
Aiemmin:  EIR (ΕΙΡ) (1966–1970) EIRT (ΕΙΡΤ) (1970–1975) ERT (ΕΡΤ) (1975–1987) ΕΤ1 (1987–2013)
Rinnakkaiskanava(t):  ERT2 ERT3 ERT Sports ERT World
Kotisivu:  www.ertflix.gr/ert1
Internet
Internet-lähetys:  www.ertflix.gr/ert1-live
Infobox OKNimi-testi OK: 
ERT1 (kreik. ΕΡΤ1) on kreikkalainen julkisen palvelun televisiokanava, jonka omistaa maan yleisradioyhtiö Ellinikí Radiofonía Tileórasi (ERT). Se on ERT:n lippulaivakanava ja pääuutiskanava.
ERT1 on perustettu vuonna 1965 ja se aloitti lähetykset 23. helmikuuta 1966. Kanava suljettiin välillä koko ERT:n toiminnan lakattua 11. kesäkuuta 2013, ja se aloitti toimintansa uudelleen 11. kesäkuuta 2015. Kanavan katsojaosuus Kreikassa oli vuonna 2021 6,3 %, mikä tekee siitä ERT:n katsotuimman televisiokanavan ja koko maan seitsemänneksi katsotuimman televisiokanavan.
ERT1:n uutislähetykset ovat joka päivä kello 6.00, 12.00, 15.00, 18.00, 21.00 ja 00.00. Lisäksi kanava lähettää live-uutislähetystä ja ajankohtaisohjelmia.
Aiheesta muualla

ERT1. Kanavan verkkosivut. (kreikaksi)
ERT1 Live. Kanavan internet-lähetys. (kreikaksi)
Edith Bülbring

| Edith Bülbring |
| --- | --- |
 Edith Bülbring ystävänsä kanssa.
Henkilötiedot
Syntynyt: 27. joulukuuta 1903 Bonn, Saksa
Kuollut: 5. heinäkuuta 1990 (86 vuotta) Oxford, Englanti
Koulutus ja ura
Instituutti:  Oxfordin yliopisto
Tutkimusalue:  farmakologia fysiologia
Tunnetut työt:  sileän lihaskudoksen tutkimus
Edith Bülbring (27. joulukuuta 1903 Bonn, Saksa – 5. heinäkuuta 1990 Oxford, Englanti) oli saksalaissyntyinen farmakologi ja fysiologi, joka tutki sileää lihaskudosta. Hänen tutkimuksiaan pidetään sileän lihaskudoksen tutkimuksen perustana.
Bülbringin isä oli Bonnin yliopiston professori ja hänen äitinsä kuului hollantilaiseen pankkiiriperheeseen. Bülbring aloitti lääketieteen opinnot Bonnin yliopistossa vuonna 1928. Hän työskenteli farmakologi Paul Trendelenburgin kanssa Berliinissä ja lääkärinä Jenassa. Kun natsit nousivat valtaan Saksassa, juutalaistaustainen Bülbring menetti työnsä ja muutti Englantiin vuonna 1933. Englannissa hän työskenteli muun muassa Oxfordin yliopiston farmakologian laitoksen professorina, kunnes jäi eläkkeelle vuonna 1971.
Bülbring valittiin Royal Societyn jäseneksi vuonna 1958, jolloin hänestä tuli järjestön 14. naisjäsen.
Eero Sinikannel

Eero Sinikannel (14. joulukuuta 1935 Helsinki – 26. toukokuuta 2024 Lahti) oli suomalainen näyttelijä ja laulaja. Hän toimi myös elokuvien leikkaajana ja televisiomainosten spiikkaajana. Hän loi merkittävän uran näyttelijänä, ja se alkoi jo 1960-luvulla. Hänet muistetaan muun muassa K-70-sarjasta.
Sinikannel toimi myös dubbaajana. Hän on ääninäytellyt muun muassa Disneyn elokuvissa, esimerkiksi Robin Hoodissa Nottinghamin sheriffin roolissa sekä Herkuleksessa Herkuleksen adoptio-isää, Amfritryonia.
Sinikannel oli kotoisin Helsingistä mutta asui myöhemmin Lahdessa. Hän oli naimisissa, ja hänellä oli kaksi lasta sekä yksi lapsenlapsi.
Diskografia

Kauneimmat Lapin laulut (1993)
Kultaakin kalliimpaa (1993)
Reissumies taipaleella (1998)
Lumiruska (2003)
Joulu on taas (2005)
Usko Kempin ikivihreitä lauluja (2006)
Golfariystävät (2007)
Elämän virta (2010)
Deadsoul Tribe

| Deadsoul Tribe |
| --- | --- |
 Deadsoul Tribe vuonna 2007.
Tiedot
Toiminnassa:  2000–
Tyylilaji:  progressiivinen metalli
Kotipaikka:  Itävalta
Laulukieli:  englanti
Jäsenet:  Devon Graves, Laulu, kitara, koskettimet, huilu   Roland "Rollz" Kerschbaumer, Kitara   Adel Moustafa, Rummut   Roland Ivenz, Basso  
Entiset jäsenet:  Volker Wiltschko
Levy-yhtiö:  InsideOut Music  
Aiheesta muualla
Virallinen sivusto
Infobox OKNimi-testi OK: 
Deadsoul Tribe on itävaltalainen Devon Gravesin (Psychotic Waltz) perustama progressiivista metallia soittava yhtye. Edellisessä yhtyeessään Buddy Lackeyna tunnettu Graves huolehtii pääosin kappaleiden säveltämisestä. Hän toimii myös kaikkien yhtyeen julkaisuiden tuottajana. Deadsoul Triben musiikki on tunnelmaltaan synkkää ja sisältää paljon epätavallisia tahtilajeja. Monessa yhtyeen kappaleessa kuten esimerkiksi "Black Smoke and Mirrors" A Murder of Crows -levyllä ja "Toy Rockets" The January Tree -levyllä Devon Graves soittaa huilua, soitinta jonka valintaan on suuresti vaikuttanut hänen kunnioituksensa Jethro Tull -yhtyeen keulahahmo Ian Andersonia kohtaan.
Diskografia > Studioalbumit

Dead Soul Tribe (2002)
A Murder of Crows (2003)
The January Tree (2004)
The Dead Word (2005)
A Lullaby for the Devil (2007)
Jäsenet > Nykyiset

Devon Graves
Roland Kerschbaumer
Roland Ivenz
Adel Moustafa
Jäsenet > Entiset

Volker Wiltschko
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Dance (televisio-ohjelma)

| Dance> So You Think You Can Dance |
| --- | --- |
Tyyli:  Viihdeohjelma
Pääosissa:  Axl Smith Marco Bjurström Merja Satulehto
Alkuperämaa:   Suomi
Verkko:  Nelonen
Esitetty:  29. elokuuta 2010 –
Tuotanto
Tuotantoyhtiö(t):  Susamuru
Aiheesta muualla
Virallinen sivusto
IMDb
Dance on suomalaisversio ohjelmaformaatista So You Think You Can Dance. Ohjelman ensimmäinen tuotantokausi esitettiin Nelosella syksyllä 2010. Suomalaisversiota tuottaa mediayhtiö Susamuru. Ohjelman amerikkalaista versiota on esitetty Suomessa aiemmin nimellä Tanssi, jos osaat!. Dancessa etsitään Suomen taitavinta tanssijaa. Toisin kuin MTV3:n tanssiohjelmassa Tanssii tähtien kanssa, jossa kilpailijoina on amatöörejä, Dancessa kilpailevat ne, joilla on useiden vuosien kokemus tanssimisesta. Ohjelman voittaja saa palkinnoksi vuoden stipendin kansainväliseen huippuluokan tanssikouluun New Yorkiin. Voittajan äänestävät viime vaiheessa televisionkatsojat. Tanssilajeina ovat mm. broadway, bollywood, lyrical jazz, hip hop, nykytanssi, suomalainen tango ja urban jazz.
1. tuotantokausi

Toukokuun 2010 aikana Dance järjesti kolme koetanssitilaisuutta Helsingissä, Tampereella ja Oulussa. Niihin haki yli 400 tanssijaa, joista 60 parasta tuomaristo valitsi jatkoon. Levillä pudotusleirissä 56 tanssijasta valittiin 16 jatkoon pääsijää. He kaikki edustavat eri tanssilajeja. Finalistit nähdään syksyn suorissa lähetyksissä kisaamassa Suomen parhaimman tanssijan tittelistä. He esittävät tuomaristolle koreografien luomia esityksiä arvonnalla ratkaistuina pareina ja ohjelman loppuvaiheessa soolona. Dancen toiseksi viimeisessä suorassa lähetyksessä Ida Holmlund ja Pasi Mäkelä joutuivat jättämään tanssikilpailun. Dancen finaaliin ja viimeiseen suoraan lähetykseen selvittivät tiensä Mia-Mari Sinkkonen, Taru Miettinen, Sam Vaherlehto ja Markku Haussila. Suomen ensimmäisen Dancen voitti Sam Vaherlehto.
1. tuotantokausi > Finalistit

| --- | --- |
 Henri Sarajärvi  Ida Holmlund  Ima Iduozee  Jenni Jokikokko  Jere Jääskeläinen  Joonas Sakki  Katri Mäkinen  Laura Allonen :  Markku Haussila  Mia-Mari Sinkkonen  Pasi Mäkelä  Pauliina Laaksonen  Sam Vaherlehto  Sebastian Wennström  Sirja Lepistö  Taru Miettinen
Juontaja, tuomarit ja koreografit > Juontaja

Axl Smith
Juontaja, tuomarit ja koreografit > Tuomarit

Marco Bjurström (vakio- ja päätuomari)
Merja Satulehto (vakiotuomari)
Tuomaristossa nähdään lisäksi kolmas, vaihtuva tuomari, joka on myös alan huippunimi.
Juontaja, tuomarit ja koreografit > Koreografit

| --- | --- |
 Jaakko Toivonen  Nora Mahmoud  Sari Louko  Ranses Charon  Ida Jousmäki  Lasse Hyttinen  Petri Kauppinen :  Minna Tervamäki  Peter Pihlström  Mindy Lindblom  Reija Wäre  Katja Koukkula  Jussi Väänänen  Ambra Succi
Aiheesta muualla

Dance - Nelonen.fi
Egegikjoki

Egegikjoen sijainti.
Egegikjoki sijaitsee Alaskassa. Se laskee Alaskan niemimaalla sijaitsevasta Becharofin järvestä kohti länttä Beringinmeren Bristolinlahteen Egegiklahden kautta. Joen varrella sijaitsee Egegikin kaupunki.
Deokcheon

| Deokcheon 덕천 |
| --- | --- |
 Deokcheonin sijainti Etelä-Pyeonganin maakunnassa
 Deokcheon
 Koordinaatit: 39°45′40″N, 126°18′43″E 
Valtio:  Pohjois-Korea
Maakunta:  Etelä-Pyeongan
Pinta-ala:  
 – Kokonaispinta-ala:  692 km²
Väkiluku (2008):  237 133 henkilöä
 – Väestötiheys:  343 as./km²
Infobox OKVirheellinen NIMI-arvo: 
Deokcheon (kor. 덕천, hanja 德川) on kaupunki Korean demokraattisen kansantasavallan Etelä-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 237 133 henkilöä.
Maantiede

Deokcheon sijaitsee vuoristoisella maaseudulla. Maanpinnan korkeus madaltuu kaupungin reunamilta kohti sen keskustaa. Pohjoisessa ja lännessä kohoavat Myohyangvuoret ja etelässä Janganvuoret. Kaupungin korkein kohta on 1 250 metrin korkeuteen merenpinnasta nouseva Janganvuori. Idässä virtaa Taedongjoki, joka on kaivertanut paikallista kalkkikiveä. Luolat ovatkin yleisiä. Joen yläjuoksulle rakennettiin pato vuonna 1952, mistä syntyi Kŭmsŏngin tekojärvi. Tammikuun keskilämpötila on -8,4 °C ja elokuun 23,2 °C. Keskimääräinen vuosittainen sadanta on 1 202 mm.
Historia

Deokcheoniin perustettiin varuskunta Goryeo-dynastian levittäytyessä pohjoiseen vuonna 947. Vuonna 1001 se sai nimen Tŏkju ja vuonna 1413 Deokcheon. Kaupungin lähellä sijaitsee kuusi suurta kivihiiliesiintymää, joiden hyödyntämiseksi rakennettiin rautatie vuonna 1939. Tunnetuksi kaupunki nousi kuitenkin 1950-luvulla, kun kaupunkiin rakennettiin vuonna 1956 valmistunut Sǔngrin moottoritehdas. Tehdas vauhditti kaupungin kasvua. 1980-luvulla tehtaalla valmistettiin 6 000–7 000 ajoneuvoa vuosittain, mutta sittemmin valmistusmäärät ovat romahtaneet. Kaupunki Deokcheonista muodostettiin vuonna 1984.
Talous

Deokcheonin pääasialliset teollisuuden alat ovat kaivos- ja autoteollisuus. Sǔngrin moottoritehdas on Pohjois-Korean suurin autotehdas ja se työllistää 25 000 henkilöä. Deokcheonin kaivoskonetehdas sijaitsee Osangissa ja siellä valmistetaan esimerkiksi kaivoskärryjä. Deokcheonissa on myös kevyttä teollisuutta, kuten tekstiili-, silkki- ja elintarviketeollisuutta. Taedongin sähkövoimala saa voimansa Taedongjoelle rakennetusta padosta.
Kaupungin pinta-alasta noin 9 % on maatalouskäytössä ja tärkein viljelykasvi on maissi. Mulperipuilla on merkitystä silkintuotannossa.
Sǔngrin moottoritehtaalla aloitettiin vuonna 1958 Sǔngri-58 kuorma-automallin valmistus. Malli perustuu neuvostoliittolaiseen GAZ-51-malliin.
Erik Svahn

Erik Svahn eli Ericus Matthiæ, Ostrobotniensis (1680-luvulla Paltamo – 1709 Sotkamo) oli suomalainen pappi ja runoilija.
Svahnin vanhemmat olivat Paltamon Koutaniemen talollinen, kirkonisäntä Matti Hannunpoika (Matts Hansson, k. 1689) ja Elisabet Johansdotter Meilund. Hän pääsi ylioppilaaksi Turussa vuonna 1700 ja hänet vihittiin papiksi Turun hiippakunnassa 1704. Svahn toimi sitten Sotkamon kirkkoherran Erik Cajanuksen (k. 1712) apulaisena.
Svahn kirjoitti latinan- ja suomenkielisen hautajaisrunon nimeltä Lamentatio Paldamoensium, Mikä parcu Paldamosta Paltamon kirkkoherran ja Kajaanin rovastikunnan lääninrovastin Johannes Andreae Cajanuksen (1626–1703) hautajaisiin elokuussa 1703. Runo painettiin Turussa vuonna 1706.
Svahn oli naimisissa vuodesta 1704 Erik Cajanuksen tyttären Elisabet Eriksdotter Cajanuksen kanssa.
Eero Antikainen

| Eero Antikainen |
| --- | --- |
 Eero Antikainen vuonna 1951
Toinen kulkulaitosten ja yleisten töiden ministeri
 Kuuskosken hallitus   26.4.1958 – 29.8.1958  
Kansanedustaja
 1951–1955  
Henkilötiedot
Syntynyt: 5. tammikuuta 1906 Vehmersalmi
Kuollut: 29. tammikuuta 1960 (54 vuotta) Tukholma, Ruotsi
Tiedot
Puolue:  SDP
Eero Antikainen (5. tammikuuta 1906 Vehmersalmi – 29. tammikuuta 1960 Tukholma, Ruotsi) oli suomalainen ammattiyhdistyspoliitikko ja kansanedustaja. Antikainen toimi SAK:n puheenjohtaja vuosina 1954–1959. Hän oli näkyvästi mukana vuoden 1956 yleislakon neuvotteluissa.
Antikainen tuli SAK:n puheenjohtajaksi 1954 Aku Sumun jälkeen. Aikaisemmin hän oli toiminut Maa- ja Sekatyöväen Liiton puheenjohtajana. Jo ensimmäisenä puheenjohtajavuotenaan hän joutui kovien päätösten eteen, kun maan hinta- ja palkkasäännöstely purkautui. Hintojen nousua haluttiin kompensoida palkankorotuksilla. Antikaisen johtama SAK:n sosialidemokraattinen ryhmä vaati prosentti- ja markkakorotuksen sekalinjaa. SAK alensi vaatimuksensa 12 markkaan (joka vastasi silloisilla tuntipalkoilla 6–10 %:n korotusta palkkoihin). Neuvottelut päättyivät 6. helmikuuta tuloksettomina. SAK:n sisällä oli ristiriitoja jatkotoimista. Lakko kuitenkin alkoi maaliskuun 1956 alussa ja se kesti vajaat kolme viikkoa. Lopputulos oli, että SAK:n vaatimukset hyväksyttiin. Palkankorotuksista saatu hyöty kuitenkin valui pian hukkaan, kun hinnat nousivat.
Antikainen toimi SDP:n kansanedustajana vuosina 1951–1955. Hän lukeutui SDP:n skogilaiseen, vuonna 1959 TPSL:ksi järjestäytyneeseen oppositioon. Hän toimi myös toisena kulkulaitosten ja yleisten töiden ministerinä vuonna 1958 Kuuskosken virkamieshallituksessa. Antikainen kuoli tapaturmaisesti hotellihuoneen seinäsängyn tukehduttamana työmatkallaan Tukholmassa tammikuussa 1960. Hänet on haudattu Hietaniemen hautausmaan uurnalehtoon.
Aiheesta muualla

Kirsi Keravuori: / Antikainen, Eero (1906 - 1960) Kansallisbiografia-verkkojulkaisu (maksullinen).  4.5.201. Helsinki:  Suomalaisen Kirjallisuuden Seura.
Ylen Elävä arkisto – Eero Antikainen vuoden 1956 yleislakon joukkokokouksessa
.aspx Eero Antikainen Suomen kansanedustajat. Eduskunta.
Eero Antikainen Suomen ministerit. Valtioneuvosto.
Erik Thomson

Erik Thomson
Erik Thomson (s. 27. huhtikuuta 1967 Inverness, Skotlanti) on skotlantilais-uusiseelantilainen näyttelijä, joka on näytellyt Haadesin roolissa televisiosarjoissa Hercules, Xena ja Nuori Hercules, tohtori Mitch Stevensin roolissa sarjassa Ensiapuosasto, Dave Rafterin roolissa Packed to the Rafters -sarjassa sekä George Turnerin roolissa televisiosarjassa Piikkejä paratiisissa, josta hän voitti parhaan miesnäyttelijän Logie-palkinnon vuonna 2016.
Thomson voitti AACTA-palkinnon australialaisesta tulevaisuuselokuvasta Somersault.
Erik Demaine

Erik Demaine (vas.).
Erik D. Demaine (s. 28. helmikuuta 1981 Halifax, Nova Scotia, Kanada), on tietotekniikan professori MITissä Yhdysvalloissa.
Demaine teki palkitun väitöskirjansa Waterloon yliopistossa paperintaittelun matematiikan alalta.
New Yorkin Modernin taiteen museossa on Demainen origami, jossa on toisiinsa kiertyneinä kaksi paperikehää.
Demainen isä on kuvanveistäjä Martin Demaine.
Aiheesta muualla

Kuva Kaartuvasta origamista
Elvis in Concert

| Elvis konsertissa> Elvis in Concert |
| --- | --- |
Ohjaaja:  Rita Scott Annett Wolf
Käsikirjoittaja:  Annett Wolf
Tuottaja:  Rita Scott Gary Smith Annett Wolf
Säveltäjä:  Elvis Presley
Pääosat:  Elvis Presley
Valmistustiedot
Valmistusmaa:  Yhdysvallat
Tuotantoyhtiö:  CBS
Levittäjä:  CBS
Kesto:  60 min
Alkuperäiskieli:  englanti
Aiheesta muualla
IMDb 
Infobox OKVirheellinen NIMI-arvo: 
Elvis in Concert (suom. Elvis konsertissa) on Elvis Presleyn viimeinen TV-spesiaali, johon kuvattiin kaksi konserttia hänen viimeiseltä kiertueeltaan kesäkuussa 1977. TV-spesiaaliin kuvattiin Omahan konsertti 19. kesäkuuta ja Rapid Cityn konsertti 21. kesäkuuta. Molemmat konsertit olivat loppuunmyytyjä. Omahassa yleisöä oli 10 604 ja Rapid Cityssä 10 000. TV-spesiaali lähetettiin vasta Presleyn kuoleman jälkeen lokakuussa 1977. TV-spesiaalia ei ole julkaistu videona tai DVD:nä.